Espen Røssland er mediekontakt ved alpinanlegget ved Stavtjørn. Han kjørte heisen da Sebastian ble slept oppover og bekrefter episoden ved skisenteret lørdag ettermiddag.
- Det er klart vi burde stanset heisen umiddelbart. Dette var en glipp, og vi beklager og legger oss flate. Det skulle ikke skjedd. Problemet var at vi fikk solen i øynene og ikke klarte å se oppover heistraseen, sier Røssland.
- Bør ikke sikkerheten være bedre enn at solen kan ødelegge sikten?
- Helt sant. Vi tar noen grep for å rette dette opp. Blant annet fjerner vi noen gardiner som har hindret sikten.
- Er det rett at det er ungdom som betjener nødknappene?
- Det er vårt ansvar. I dette tilfellet meg. Ungguttene er ikke ansvarlig for dette, sier Røssland.